Document ID: 32012D0201

DECIZIA DE PUNERE ÎN APLICARE A COMISIEI
din 26 martie 2012
de modificare a Deciziei 98/213/CE privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește ansamblurile de pereți despărțitori
[notificată cu numărul C(2012) 1866]
(Text cu relevanță pentru SEE)
(2012/201/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la materialele de construcții (1), în special articolul 13 alineatul (4),
după consultarea Comitetului permanent pentru construcții,
întrucât:
(1)
Decizia 98/213/CE a Comisiei (2) se referă numai la produsele definite în omologările tehnice europene, în timp ce unele dintre aceste produse pot, de asemenea, să fie reglementate prin standarde europene armonizate.
(2)
În prezent, Comitetul European pentru Standardizare (CEN) este în curs de elaborare a standardelor europene armonizate aplicabile anumitor produse menționate în Decizia 98/213/CE.
(3)
Prin urmare, Decizia 98/213/CE trebuie modificată în consecință,
ADOPTĂ PREZENTA DECIZIE:
Articolul 1
Decizia 98/213/CE se modifică după cum urmează:
1.
Se introduce următorul articol 3a:
„Articolul 3a
Procedura de atestare a conformității, astfel cum este definită în anexa IV, se specifică în mandatele pentru standarde europene armonizate.”
2.
Se adaugă anexă IV, al cărei text figurează în anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 26 martie 2012.

Labels: 7
1